wannaphong/clean_thaiwikipedia huggingface dataset:
# ฮิคารุ โอชิโระ
ฮิคารุ โอชิโระ（日本語 :大城 光  4 กรกฎาคม 2538 - ）เป็นศิลปินบอยกรุ๊ปวง MAG!C☆PRINCE เป็นคนจังหวัดไอจิ ประเทศญี่ปุ่น ปัจจุบันอยู่ต้นสังกัด วาตานาเบะ เอ็นเตอเทนเมนท์ สาขาย่อยนาโกย่า

ฮิคารุ โอชิโระ เกิดวันอังคารที่ 4 กรกฎาคม 2538 จากจังหวัดไอจิ เคยเป็นไอดอลวง MAG!C☆PRINCE หลังจากช่วงที่พักงานวง ฮิคารุเน้นโฟกัสงานดนตรี งานพิธีกรเป็นหลัก ปัจจุบันมีคู่สมรสเป็นสาวนอกวงการบันเทิง 

 ประวัติคร่าวๆ 

 ฮิคารุ โอชิโระ มีส่วนสูง 174 ซม.
 นักทำขนมปัง ระดับประกาศนียบัตรขั้นที่ 2 
 งานอดิเรก: เยี่ยมร้านเบเกอรี่, แต่งเพลง, วาดรูป 
 ความสามารถพิเศษ : ทำขนมปัง , กินจุ 
 คุณพ่อเกิด เมื่อ  วันที่ 26 สิงหาคม พ.ศ.2513 
 เมื่อวันที่ 15 พฤษภาคม พ.ศ. 2567 เขาได้แต่งงานกับผู้หญิงนอกวงการบันเทิง   

 ผลงาน 

 รายการโทรทัศน์ 

 CBC “Hanasaka Times” (วันเสาร์) 9:25-11:30 ผู้สื่อข่าวประจำ 
 CBC “Sunday Dragons” (วันอาทิตย์) 12:54-13:24 ผู้สนับสนุนพิเศษ ทีมเบสบอล Dragons 
 เนโกะ โนะ ฮิไต โฮโด ไวด์ (TV Kanagawa) - รีพอร์เตอร์ทีมแมวแดง (2562-2566) และ แมวเหลือง (2567-) 
 Medias FM “Hikari Oshiro’s HOME☆RADIO” ทุกอาทิตย์ที่ 1 และ 3 (วันอาทิตย์) 19:00-20:00 
 Tokai Radio “รอบรู้ภาษี คืออะไร?”  จัดร่วมกับ Naomi Sato (วันเสาร์) 25:30-26:00 

 ละครเวที 

 Paco ~ From Prince Gama vs. Crayfish Majin (22-24 กุมภาพันธ์ 2568, Menicon Theatre Aoi) - รับบทเป็น Takita 

 เชิงอรรถ 

 แหล่งที่มา 

 ช่องทางการติดตาม
# มิลล์วินา ดีน
เอลิซา เกลดีส์ ดีน (2 กุมภาพันธ์ ค.ศ. 1912 – 31 พฤษภาคม ค.ศ. 2009) รู้จักกันในชื่อ มิลล์วินา ดีน  เป็นข้าราชการ นักทำแผนที่ชาวอังกฤษ และผู้รอดชีวิตคนสุดท้ายที่มีชีวิตอยู่จากการอับปางของเรืออาร์เอ็มเอส ไททานิก ในวันที่ 15 เมษายน ค.ศ. 1912 เธอยังเป็นผู้โดยสารที่เด็กที่สุด โดยตอนนั้นเธอมีอายุเพียงสองเดือน

ครอบครัว
ดีนเกิดที่คัลเวอร์เวลล์เฮาส์ (Culverwell House) ที่บรันส์คอมบ์บริเวณชายฝั่งตอนใต้ของเดวอน ประเทศอังกฤษ ในวันที่ 2 กุมภาพันธ์ ค.ศ. 1912 จากเบอร์แทรม แฟรงก์ ดีน (Bertram Frank Dean; 1886–1912) กับจอร์เจต อีวา ไลต์ (Georgette Eva Light; 1879–1975) เธอมีพี่ชายชื่อเบอร์แทรม เวียร์ ดีน (Bertram Vere Dean; เกิดวันที่ 21 พฤษภาคม ค.ศ. 1910) เธอไม่ได้แต่งงานและไม่มีลูก พ่อของเธอเสียชีวิตบน ไททานิก แม่เสียชีวิตในวันที่ 16 กันยายน ค.ศ. 1975 ด้วยวัย 96 ปี และพี่ชายเสียชีวิตวันที่ 14 เมษายน ค.ศ. 1992 ด้วยอายุ 81 ปี ซึ่งครบรอบการชนภูเขาน้ำแข็ง 80 ปี

เบอร์แทรม ดีน พ่อของมิลวินา ดีน เกิดและเติบโตที่บรันส์คอมบ์ เขาย้ายไปลอนดอนในวัยผู้ใหญ่ โดยแต่งงานกับแม่ของมิลวินา ทั้งคู่ถือครองและดำเนินกิจการสถานที่จำหน่ายสุราในลอนดอนเป็นเวลาหลายปี

ขึ้นเรือ ไททานิก

เสียชีวิต
ดีนเสียชีวิตจากโรคปอดอักเสบตอนเช้าวันที่ 31 พฤษภาคม ค.ศ. 2009 อายุ 97 ปีและ 7 สัปดาห์หลัง ไททานิก ออกเดินเรือ ที่ care home ใน Ashurst แฮมป์เชอร์ เธอได้รับการเผาศพ และโปรยขี้เถ้าในวันที่ 24 ตุลาคม ค.ศ. 2009 ที่ท่าปล่อยเรือในเซาแทมป์ตัน ซึ่งเป็นบริเวณที่ ไททานิก เริ่มต้นเดินเรือ ตั้งแต่เดือนตุลาคม ค.ศ. 2007 เป็นต้นมา ดีนกลายเป็นผู้รอดชีวิตไททานิกคนสุดท้าย หลังจากบาร์บารา เวสต์ เดนตันเสียชีวิตตอนอายุ 96 ปีที่ประเทศอังกฤษ
# ซิลวานัส วินด์รันเนอร์
ซิลวานัส วินด์รันเนอร์  เป็นตัวละครสมมติที่ปรากฏในซีรีส์วิดีโอเกมวอร์คราฟต์ที่สร้างโดยบริษัทบลิซซาร์ดเอ็นเตอร์เทนเมนต์ เธอได้รับการเปิดตัวครั้งแรกในวอร์คราฟต์ III: เรนออฟเคออส และได้รับการออกแบบใหม่ครั้งใหญ่ในเวิลด์ออฟวอร์คราฟต์: แรธออฟเดอะลิชคิง ตามมาด้วยการออกแบบใหม่เล็กน้อยในเวิลด์ออฟวอร์คราฟต์: ลีเจียน ซึ่งครั้งหนึ่งซิลวานัสเคยเป็นนายพลเรนเจอร์เอลฟ์ชั้นสูงแห่งซิลเวอร์มูน เธอถูกอาร์ธัส เมเนธิล สังหารขณะที่เธอเป็นผู้นำกองกำลังต่อต้านการรุกรานของเขาซึ่งดูเหมือนว่าจะประสบความล้มเหลว โดยในสุดยอดยุทธการหนึ่งที่ทำให้เมืองหลวงซิลเวอร์มูนกลายเป็นซากปรักหักพัง เขาสามารถเอาชนะแม่ทัพเอลฟ์ได้ในที่สุด โดยฉีกวิญญาณของเธอออกและเปลี่ยนเธอให้กลายเป็นแบนชี ซึ่งตัวแทนใหม่ล่าสุดของลิชคิงรายนี้ได้รับพลังจากความเกลียดชังต่อสิ่งมีชีวิตและความปรารถนาอันนิรันดร์ที่จะปกครองเหนือประชาชนหน้าใหม่ของเธอ ส่วนในวอร์คราฟต์ III: โฟรเซนโธรน ซิลวานัสสามารถกลับมามีจิตใจและร่างกายที่เป็นอิสระอีกครั้ง และก่อตั้งฝ่ายฟอร์เซเคนซึ่งประกอบด้วยอันเดดในขณะที่แสดงตนเป็น "แบนชีควีน" และ "ดาร์กเลดี" โดยกองกำลังอันเดดใหม่ของเธอที่สาบานว่าจะแก้แค้นลิชคิง พวกมันจึงออกเดินทางเพื่อทำสงครามปะทะกับสเคิร์จ ตลอดเกือบทั้งภาคลีเจียนและหนึ่งในสามยุทธการแรกของภาคแบตเทิลฟอร์อาเซรอธ เธอดำรงตำแหน่งวอร์ชีฟของฮอร์ด และเป็นหนึ่งในผู้นำทางการเมืองที่ทรงอำนาจที่สุดในอาเซรอธหลังจากการตายของวอลจินในเหตุการณ์เปิดตัวของภาคลีเจียน เธอละทิ้งบทบาทในภาคเชนส์ออฟโดมิเนชัน ที่เป็นแพตช์ 9.1 อันมีผลทำให้ตำแหน่งวอร์ชีฟถูกปลดออกและถูกแทนที่ด้วยสภาฮอร์ด ในขณะที่ความเป็นผู้นำของฟอร์เซเคนจะถูกสืบทอดโดยสภาเดโซเลต

นอกจากนี้ ซิลวานัสยังปรากฏตัวในฐานะตัวละครที่ผู้เล่นควบคุมในเกมฮีโรส์ออฟเดอะสตอร์มซึ่งเป็นเกมแนวโมบาข้ามฝั่ง ตัวละครนี้ได้รับการให้เสียงโดยแพตตี แมตสัน ตั้งแต่เวิลด์ออฟวอร์คราฟต์แพตช์ 3.2 แต่ก่อนหน้านั้นเธอได้รับการให้เสียงโดยเพียรา คอปโปลา

ซิลวานัสกลายเป็นหนึ่งในตัวละครที่เป็นสัญลักษณ์และโดดเด่นที่สุดในตำนานวอร์คราฟต์ และได้รับการตอบรับเชิงบวกโดยทั่วไปจากผู้เล่นและนักข่าวก่อนเวิลด์ออฟวอร์คราฟต์: ลีเจียน ซึ่งหลังจากนั้น การพัฒนาตัวละครของเธอถูกติเตียนมากขึ้นเรื่อย ๆ โดยก่อนหน้านี้ เธอได้รับการยกย่องว่าเป็นผู้นำทางทหารที่มีความสามารถ และยังเป็นบุคคลที่น่าเห็นใจในเนื้อเรื่องของเกม ซึ่งซิลวานัสได้รับการจัดอันดับให้เป็นหนึ่งในตัวละครที่ได้รับความนิยมมากที่สุดในเกมดังกล่าว และเป็นหนึ่งในตัวละครที่สามารถจดจำได้มากที่สุดจากเกมที่วางจำหน่ายของบริษัทบลิซซาร์ดเอ็นเตอร์เทนเมนต์
# จอน ซู-จี
จอน ซู-จี (เกิดเมื่อวันที่ 10 พฤศจิกายน ค.ศ. 1983) เป็นนักแสดงชาวเกาหลีใต้ เธอเป็นที่รู้จักจากบทบาทในละคร เช่น Designated Survivor: 60 Days, Signal, Sin Don และ Green Mothers' Club เธอยังปรากฏตัวในภาพยนตร์ด้วย Marathon, Closer to heaven, Radio Dayz, Emergency Declaration และ The Terror Live

 ผลงาน 
 ละครโทรทัศน์ 
 ปี  ชื่อ  บทบาท   2003  Merry Go Round  ฮันจุน  A Saint and a Witch  คุณพัก  2004  Phoenix  จอนอา 2005  5th Republic  พัก กึน-ยอง  Shin Don  แม่ของบันยะ  2008  My Sweet Seoul  ซุนยอง 2016  KBS Drama Special – "The Red Teacher"  มาดามแช  Signal  คัง เฮ-ซึง  2018  Live  แม่ของเด็ก 2019  JTBC Drama Festa – "Luwak Human"  ชเว มิ-จิ  Designated Survivor: 60 Days  ฮอ จิน-จู  2021  Kingdom  แม่ของอาชิน  2022  Green Mothers' Club  แม่ของมินจี  2023  Pale Moon  ลูกสาวโอ ซุกจา  2024  Captivating the King  คอร์ท เลดี้ ฮัน 

 ภาพยนตร์ 
 ปี ชื่อเรื่อง บทบาท ภาษาอังกฤษ ภาษาเกาหลี 2005 Marathon 말아톤 เซยุน Bravo, My Life 사랑해, 말순씨 พนักงานธนาคาร 2005 Radio Dayz 라듸오 데이즈 มาดามคาคาดู A Man Who Was Superman 슈퍼맨이었던 사나이 หญิงในลานจอดรถ 2009 Closer to heaven 내 사랑 내 곁에 ภรรยาของคิมจองโด 2010 Harmony 하모니 ผู้ช่วยคัง Seoul 서울 นักเขียน 2011 Sorry, Thank you 미안해, 고마워 แม่ Couples 커플즈 เจ้าสาวในอนาคต 2012 Love Fiction 러브 픽션 ครูศิลปะ Hakuji no Hito 백자의 사람 조선의 흙이 되다 จีวอน 2013 South Bound 남쪽으로 튀어 ครูโอ The Terror Live 더 테러 라이브 ตำรวจหญิง 2014 Whistle Blower 제보자 นักวิจัย 2015 The Chosen: Forbidden Cave 퇴마 : 무녀굴 อี ยอง-รี 2016 Upstanding Man 일어서는 인간 โซรา 2018 Never Ever Rush 너는 결코 서둘지 말라 เยจี 2020 Hotel Lake 호텔 레이크 ชเว ยุน-ฮี 2022 Emergency Declaration 비상선언 ผู้ช่วยโอ 2023 12.12: The Day 서울의 봄 ภรรยาของอี แท-ชิน 2024 วันเดอร์แลนด์ 원더랜드 รุ่นพี่ของจองอิน

 ละครเวที 
 ปี ชื่อ ชื่อเกาหลี บทบาท 2014 Still Life 정물화 นานาโกะ Wrestling Season 레슬링 시즌 Ellen Good Luck 즐거운 복희 ยู บก-ฮี 2015 Adventure King & God Adventure King 모험왕 & 신 모험왕 ซุน-ฮี Typhoon Story 태풍기담 อี โซ-อึน 2016 Two Rooms 두 개의 방 เรนนี่ A Heart Of Science - The Depths Of The Forest 과학하는마음 - 숲의 심연 เกรซ 2017 Language Archive 랭귀지 아카이브 มารี 2019 Doosan Humanities Theater 2019 Apartment - Iron Bag Tracking Operation 두산인문극장 2019 아파트 - 철가방 추적작전 ชเว ยุน-อู Crystal Night 수정의 밤 Go Eun-ma

 รางวัลและการเสนอชื่อ 
 + ชื่อพิธีมอบรางวัล ปีที่เสนอ ประเภท ผู้ได้รับรางวัล และผลการเสนอชื่อ พิธีมอบรางวัล ปี หมวดหมู่ ผลลัพธ์  4th Asiana International Short Film Festival 2006 Best New Actress
# เฮลิโคเนีย ฟู้ด เฟสติวัล
เฮลิโคเนีย ฟู้ด เฟสติวัล  เป็นเทศกาลอาหารในประเทศไทยในรูปแบบเรียลลิตีฟู้ดเฟส (Reality Food Fest) จัดขึ้นโดย บริษัท เฮลิโคเนีย เอช กรุ๊ป จำกัด เพื่อต่อยอดความสำเร็จจากรายการแข่งขันทำอาหารในเครือ และยกระดับเป็นผู้นำในการจัดอีเวนต์ด้านอาหาร โดยรวบรวมเชฟจากรายการแข่งขันทำอาหารในเครือ เช่น มาสเตอร์เชฟไทยแลนด์, เชฟกระทะเหล็ก ประเทศไทย, ท็อปเชฟไทยแลนด์, เฮลล์คิทเช่นไทยแลนด์ มาเปิดบูธทำอาหารที่เน้นความอร่อยและความคิดสร้างสรรค์ให้นักท่องเที่ยว แฟนคลับของรายการ หรือแฟนคลับของเชฟแต่ละคน เข้ามาร่วมรับประทานด้วยตนเอง โดยจัดครั้งละ 10 วัน และจัดขึ้นหลาย ๆ ครั้งต่อปี เพื่อให้เชฟบางคนในรายการที่ไม่มีหน้าร้านของตนมีประสบการณ์ในการขายอาหารมากขึ้น รวมถึงแบ่งการจัดงานแต่ละครั้งออกเป็นธีมต่าง ๆ โดยใช้เงินลงทุนในการจัดงานครั้งละมากกว่า 10,000,000 บาท

จุดเด่นของเฮลิโคเนีย ฟู้ด เฟสติวัล คือการนำความเป็นเรียลลิตีมารวมไว้ในเทศกาลอาหาร ผ่านการแข่งขันขายทำยอดขายอาหารของเชฟทุกคน โดยให้ทุกบูธกำหนดราคาอาหารของแต่ละบูธเอง และจะประกาศผลยอดขายของเชฟแต่ละคนในอันดับต้นและอันดับท้ายให้ผู้เข้าชมงานทราบทุก ๆ 30 นาที

 ภาพรวม 
 ครั้งที่  ชื่อตอน  ระยะเวลา  สถานที่  อ้างอิง 1 Food Theme Park 11–20 สิงหาคม พ.ศ. 2566 ลานหน้าเซ็นทรัลเวิลด์  2 Dark Valentine 16–25 กุมภาพันธ์ พ.ศ. 2567 เอ็มซีซี ฮอลล์ เดอะมอลล์ไลฟ์สโตร์ บางกะปิ  3 Titanic World Food Fest 3–12 สิงหาคม พ.ศ. 2567 ลานหน้าเซ็นทรัลเวิลด์
# วัดแหลมมะขาม
วัดแหลมมะขาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแหลมงอบ อำเภอแหลมงอบ จังหวัดตราด ด้านหลังวัดเป็นที่ตั้งของศาสนสถานของชาวมุสลิม คือ โต๊ะวาลี

วัดแหลมมะขาม เดิมชื่อว่า วัดตะพงทอง เนื่องจากมีต้นตะพงทองใหญ่อยู่บริเวณวัด เปลี่ยนชื่อมาเป็น "วัดแหลมมะขาม" ในปี พ.ศ. 2365 มีพระอาจารย์เอี่ยม เป็นเจ้าอาวาสรูปแรก โดยประกาศตั้งวัดเมื่อปี พ.ศ. 2413 และได้รับพระราชทานวิสุงคามสีมาเมื่อ 25 กุมภาพันธ์ พ.ศ. 2453 และได้รับคัดเลือกเป็นวัดพัฒนาตัวอย่างในปี พ.ศ. 2515

พระบาทสมเด็จพระจุลจอมเกล้าเจ้าอยู่หัวเสด็จประพาสจังหวัดตราด โดยวันที่ 10 มีนาคม พ.ศ. 2443 เสด็จมาที่วัดแหลมมะขาม เพื่อนมัสการพระอธิการแดงเจ้าอาวาส ทรงถวายเกวียนแก่พระอธิการแดง เป็นเกวียนเทียมวัวทำด้วยไม้อย่างดี ปัจจุบันซากเกวียนยังคงอยู่ที่วัด เมื่อคราวมีการบูรณะอุโบสถวัดแหลมมะขาม พ.ศ. 2557 ท่านเจ้าอาวาสได้จ้างให้ช่างเขียนภาพผนังโบสถ์แสดงเรื่องราวเมื่อครั้งรัชกาลที่ 5 เสด็จประพาสน้ำตกธารมะยมและวัดแหลมมะขามเอาไว้ด้วย
# ทะเลสาบเสฺวียนอู่
ทะเลสาบเสฺวียนอู่  ตั้งอยู่ในเขตเสฺวียนอู่ ในภาคกลาง-ตะวันออกเฉียงเหนือของหนานจิง, เจียงซู ใกล้กับสถานีรถไฟหนานจิง และวัดจี้หมิง เกาะทั้งห้าในทะเลสาบถูกเชื่อมต่อกันด้วยสะพานโค้ง ภายในสวนสาธารณะมีวัด, เจดีย์, ศาลา, สวน, โรงน้ำชา, ร้านอาหาร, สถานบันเทิง, สวนสัตว์ขนาดเล็ก และแหล่งท่องเที่ยวอื่น ๆ โดยมีทางเข้าหลักคือประตูเสฺวียนอู่

 ประวัติ 
ทะเลสาบนี้ถูกสร้างขึ้นตามการระบุของนักธรณีวิทยา เมื่อแผ่นเปลือกโลกเคลื่อนที่และสร้างภูเขาหยานซาน ตำนานเล่าว่า จักรพรรดิอู๋ต้าตี้ (182–252) ได้มาตั้งถิ่นฐานในพื้นที่หนานจิง และพระองค์ได้สร้างทะเลสาบนี้ขึ้นและเติมน้ำเข้าไป ทะเลสาบนี้ถูกตั้งชื่อตามมังกรดำที่เชื่อว่าเป็นเทพเจ้าแห่งน้ำโดยลัทธิเต๋าของจีน ตามตำนานของราชวงศ์ใต้ (420-859) มังกรที่เห็นในทะเลสาบนี้มีลักษณะเหมือนเต่าและงูและถูกตั้งชื่อว่าเสฺวียนอู่ ซึ่งหมายถึงเต่าดำXuanwu Lake. China Internet Information Center. Retrieved May 14, 2014.
ในช่วงยุคหกราชวงศ์ (222–859) มีการสร้างสวนบนพื้นที่บะซอลต์ ซึ่งปัจจุบันถือเป็นหนึ่งในสถานที่ที่งดงามที่สุดในสวนสาธารณะThe North Lake. Published in Nanjing Times and posted on China Dictionary (www.88dict.com). Retrieved May 15, 2014. นอกจากนี้บริเวณนี้เคยถูกใช้สำหรับการล่าสัตว์และฝึกซ้อมของสมาชิกในครอบครัวจักรพรรดิอีกด้วยHumanities: Collection of Scenic Spots & Historic Sites: Xuanwu Lake Park.  City of Nanjing. Retrieved May 15, 2014.

 ลักษณะ 
ทางเข้าหลักของทะเลสาบเสฺวียนอู่คือประตูเสฺวียนอู่ ซึ่งเป็นส่วนหนึ่งของกำแพงเมืองหนานจิงที่ล้อมรอบสวนทางทิศใต้และทิศตะวันออก และวัดจีหมิงอยู่ในพื้นที่ทางตะวันตกเฉียงใต้ของสวน ทะเลสาบเสฺวียนอู่มีพื้นที่  มีเส้นรอบวง  ทะเลสาบเสฺวียนอู่มีพื้นที่ผิวน้ำ 

 แกลลอรี่
# วัดอ่าวใหญ่
วัดอ่าวใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่าวใหญ่ อำเภอเมืองตราด จังหวัดตราด มีเนื้อที่ 25 ไร่ 3 งาน 50 ตารางวา 

วัดอ่าวใหญ่ตั้งวัดเมื่อ พ.ศ. 2374 ได้รับพระราชทานวิสุงคามสีมาเมื่อ พ.ศ. 2462 แต่เดิมก่อนที่จะสร้างเป็นวัดอ่าวใหญ่ ไม่มีสถานที่ประกอบกิจกรรมทางศาสนา จึงได้ทำการจัดตั้งเป็นสำนักสงฆ์ขึ้นมาในพื้นที่หมู่บ้านแหลมตะเคียน หมู่ที่ 1 ตำบลอ่าวใหญ่ ในเวลาต่อมาชาวบ้านเห็นว่ามีพื้นที่ที่เหมาะสมมากกว่าในการสร้างเป็นสำนักสงฆ์ เนื่องจากมีเส้นทางการคมนาคมที่สะดวก และมีน้ำใช้สอยอย่างพอเพียง จึงช่วยกันย้ายสำนักสงฆ์จากที่เดิม ซึ่งระยะห่างจากวัดอ่าวใหญ่ในปัจจุบันประมาณ 400 เมตร พ.ศ. 2413 ได้ทำการย้ายวัดอีกครั้ง โดยย้ายมาตั้งอยู่บริเวณพื้นที่ในปัจจุบัน 

อาคารเสนาสนะประกอบด้วย อุโบสถมีพิธีผูกพัทธสีมา วันที่ 12 กุมภาพันธ์ พ.ศ. 2535 ลักษณะรูปทรงเป็นอาคารคอนกรีตเสริมเหล็ก ภายในอุโบสถวัดอ่าวใหญ่มีพระประธาน คือ พระพุทธชินราช และศาลาการเปรียญ สร้างเมื่อ พ.ศ. 2514  

รายนามเจ้าอาวาส
 หลวงตาอิน
 หลวงตาช้าง
 หลวงตาเพิ้ม
 หลวงตาเต้ย
 พระอธิการจีน
 พระอธิการอ้อย
 พระอธิการอ่วม
 พระครูพุทธิคุณคชทีป
 พระครูพิพัฒน์อโนมคุณ
# วัดน้ำเชี่ยว
วัดน้ำเชี่ยว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลน้ำเชี่ยว อำเภอแหลมงอบ จังหวัดตราด วัดเป็นที่ตั้งของสำนักปฏิบัติธรรมประจำจังหวัดตราด แห่งที่ 13 เจ้าอาวาส คือ พระครูโสภณสุตวัฒน์ สุขเอสโก

วัดน้ำเชี่ยว เดิมชื่อ วัดอินทราราม ประกาศจัดตั้งเมื่อ พ.ศ. 2310 และได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2526 วัดน้ำเชี่ยวได้รับเลือกจากสำนักงานพระพุทธศาสนาแห่งชาติ ให้เป็นวัดพัฒนาตัวอย่าง ประจำปี พ.ศ. 2548 

พระบาทสมเด็จพระจุลจอมเกล้าเจ้าอยู่หัว เคยเสด็จมาประทับที่วัดน้ำเชี่ยวใน ร.ศ. 130 ภายในวัดมีพระบรมสารีริกธาตุ และพระประจำวันเกิดปางต่าง ๆ

อาคารเสนาสนะ ประกอบด้วย อุโบสถ กว้าง 8 เมตร ยาว 24 เมตร เป็นอาคารคอนกรีตเสริมเหล็ก สร้างเมื่อ พ.ศ. 2526 ศาลาการเปรียญ กว้าง 14 เมตร ยาว 42 เมตร เป็นอาคารคอนกรีตเสริมเหล็ก สร้างเมื่อ พ.ศ. 2511 กุฏิสงฆ์ จำนวน 4 หลัง เป็นอาคารไม้ 1 หลัง อาคารครึ่งตึกครึ่งไม้ 3 หลัง และอาคารตึก 1 หลัง ปูชนียวัตถุมีพระพุทธรูปศิลปะรัตนโกสินทร์ 3 องค์
# โคเฮ โฮริโกชิ
เป็นนักวาดมังงะชาวญี่ปุ่น ที่โด่งดังจากการสร้างผลงานมังงะเรื่อง สวนสัตว์หลุดโลก, บาเรจจ์ และมายฮีโร่ อคาเดเมีย ซึ่งตีพิมพ์ลงในโชเน็งจัมป์รายสัปดาห์ ของสำนักพิมพ์ชูเอชะ ซึ่งมายฮีโร่ อคาเดเมียทำยอดขายทะลุ 100 ล้านเล่มทั่วโลกภายในเดือนเมษายน 2024 ทำให้เป็นหนึ่งในซีรีส์มังงะที่ขายดีที่สุดตลอดกาล โฮริโกชิจบการศึกษาจากโรงเรียนมัธยมโทโฮ และมหาวิทยาลัยศิลปะนาโงยะ เป็นคนพื้นเพจากจังหวัดไอจิ เขาเคยเป็นผู้ช่วยของยาซูกิ ทานากะ ผู้เขียนมังงะเรื่อง ปริศนาบ้านเก่า เงามรณะ, Hitomi no Catoblepas, และ Kagijin

โฮริโกชิเปิดเผยว่ามังงะที่เขาชอบตอนเด็ก ๆ ได้แก่ ดราก้อนบอล, วันพีซ, และ นารูโตะ เขายังได้รับอิทธิพลจากศิลปินมังงะ ยูโกะ โอซาดะ (Toto!: The Wonderful Adventure) โฮริโกชิยังเป็นแฟนของการ์ตูนซูเปอร์ฮีโร่จากอเมริกา โดยเฉพาะ มาร์เวลคอมิกส์

 ผลงาน 
ชื่อปีนิตยสารสำนักพิมพ์หมายเหตุ  2007 อาคามารุ จัมป์ ชูเอชะ วันช็อต  2008 อาคามารุ จัมป์ ชูเอชะ วันช็อต  2008 อาคามารุ จัมป์ ชูเอชะ วันช็อต  2010–11 โชเน็งจัมป์รายสัปดาห์ ชูเอชะ มังงะ  2012 โชเน็งจัมป์รายสัปดาห์ ชูเอชะ วิซ มีเดีย  มังงะ  2014–2024 โชเน็งจัมป์รายสัปดาห์ ชูเอชะ วิซ มีเดีย  มังงะ

 รางวัลและการเสนอชื่อ 
 ปี รางวัล หมวดหมู่ งาน/ผู้ได้รับการเสนอชื่อ ผลลัพธ์ 2015 รางวัลมังงะถัดไป ครั้งที่ 1 มังงะตีพิมพ์ มายฮีโร่ อคาเดเมีย  มังงะไทโช ครั้งที่ 8 มังงะไทโช  มันโดะ โคบายาชิ มังงะ อวอร์ดส์ มังงะ แกรนด์ปรี  2016 รางวัลมังงะโคดันชะ ครั้งที่ 40 มังงะโชเน็งยอดเยี่ยม  2017แจแปน เอกซ์โป อวอร์ดส์ ดารุมะ ดอร์ มังงะ  ดารุมะ ดอร์ มังงะ  ซูโกอิ แจแปน อวอร์ดส์ครั้งที่ 3 มังงะยอดเยี่ยม  อังกูลม์ อินเตอร์เนชันแนล คอมิกส์ เฟสติวัล ครั้งที่ 44 การ์ตูนเยาวชนยอดเยี่ยม  ซาลอน เดล มังงะ เดอ บาร์เซโลนา ครั้งที่ 23 มังงะโชเน็งยอดเยี่ยม  2018 โซล มีเดีย คอมิกส์ มังงะ ครีเอเตอร์ อวอร์ดส์ โคเฮ โฮริโคชิ  แจแปน เอกซ์โป อวอร์ดส์ ดารุมะ ฟอร์ เบสท์ โชเน็ง มายฮีโร่ อคาเดเมีย  ฮาร์วีย์ อวอร์ดส์ ครั้งที่ 30 มังงะยอดเยี่ยม  ซาลอน เดล มังงะ เดอ บาร์เซโลนา ครั้งที่ 24 การ์ตูนโชเน็งยอดเยี่ยม  2019 ฮาร์วีย์ อวอร์ดส์ ครั้งที่ 31 มังงะยอดเยี่ยม  2020 อังกูลม์ อินเตอร์เนชันแนล คอมิกส์ เฟสติวัล ครั้งที่ 47 การ์ตูนเยาวชนยอดเยี่ยม
# ไฮโซขี้ลืมกับยัยขี้จำ
ไฮโซขี้ลืมกับยัยขี้จำ  เป็นละครโทรทัศน์เกาหลีใต้ปี 2018 นำแสดงโดยคิม จ็อน-มย็อน (ซูโฮ จากวงเอ็กโซ), ฮา ย็อน-ซู, โอ ชาง-ซ็อก และคิม เย-ว็อน รีเมคมาจากซีรีส์ญี่ปุ่นเรื่องเก๊กนัก รักซะให้เข็ด (2012) ออกอากาศตอนแรกทางช่องเอ็มบีเอ็น และดราแม็กซ์ เมื่อวันที่ 9 พฤษภาคม 2018 โดยออกอากาศทุกวันพุธและพฤหัสบดี เวลา 23:00 น. (เวลามาตรฐานเกาหลี)

 เรื่องย่อ 
ไฮโซขี้ลืมกับยัยขี้จำ บอกเล่าเรื่องราวของ อี ยู-ชาน (คิม จ็อน-มย็อน) โปรแกรมเมอร์หนุ่มอัจฉริยะและซีอีโอของบริษัทไอที เน็กซ์อิน ที่ไม่สามารถจดจำใบหน้าของ คิม พุน-ฮง รักแรกของเขาได้เนื่องจากความผิดปกติจากภาวะไม่รู้ใบหน้า และคิม โบ-รา (ฮา ย็อน-ซู) นักศึกษาสาวมหาวิทยาลัยที่มีความจำเสมือนซูเปอร์คอมพิวเตอร์ แอลฟาโกะ และกำลังมองหางานทำ ในการสัมภาษณ์งานที่เน็กซ์อิน ซึ่งมีผู้สมัครงานจำนวนมาก ยู-ชานดูถูกเหยียดหยามผู้สมัครงานหลายคน โดยเฉพาะโบ-รา แม้เธอจะแสดงให้เห็นถึงความจำอันน่าทึ่งของเธอแล้วก็ตาม แทนที่จะถอยเหมือนผู้สมัครคนอื่น ๆ เธอเลือกที่จะยืนหยัดและเผชิญหน้ากับเขาอย่างตรงไปตรงมา ก่อนจะไล่โบ-ราออกไป หลังจากล้อเลียนเธอว่าเป็น 'ราชินีแห่งการท่องจำ' เขาได้ยินเธอพูดชื่อจริงของเธอว่า 'คิม พุน-ฮง' เรื่องนี้ทำให้ยู-ชานรู้สึกไม่สบายใจ ไม่กี่วันต่อมา คณะผู้บริหารของเน็กซ์อิน ตัดสินใจว่าจำเป็นต้องจ้างคนที่มีความจำเหมือนกับภาพถ่าย พวกเขาพยายามค้นหาใบสมัครงานของคิม พุน-ฮง แต่ในตอนแรกไม่พบ ต่อมา มิน แท-จู (โอ ชัง-ซ็อก) เพื่อนและผู้ร่วมก่อตั้งบริษัทกับยู-ชาน จำภาพถ่ายของโบ-ราได้ ทำให้โบ-ราได้รับข้อเสนองานชั่วคราว

 นักแสดง 
 นักแสดงหลัก 
 คิม จ็อง-มย็อน แสดงเป็น อี ยู-ชาน
 โปรแกรมเมอร์อัจฉริยะและซีอีโอของบริษัทเกม "เน็กซ์อิน" เขามีความผิดปกตจากภาวะไม่รู้ใบหน้า ทำให้ไม่สามารถจำใบหน้าของคนที่เขารักได้
 ฮา ย็อน-ซู แสดงเป็น คิม โบ-รา
 บัณฑิตจบใหม่ที่ยังว่างงาน แต่มีความฝันอยากทำงานที่บริษัท "เน็กซ์อิน" เธอมีความคิดในแง่บวกและมีความจำเป็นเลิศ
# ชูยู
ชูยู (, 1341-1427) ชื่อรอง ซงจี (宗吉) และตั้งชื่อเล่นให้ตนเองว่า ซุนจ้าย (存齋) เป็นนักเขียนนวนิยายชาวจีนที่อาศัยอยู่ในราชวงศ์หมิง และผลงานของเขาได้สร้างแรงบันดาลใจให้กับงานแนวแฟนตาซีประเภทใหม่ที่มีนัยทางการเมืองของราชวงศ์ชิง

เกิดที่เมืองเฉียนถัง (錢塘, ปัจจุบันคือเมืองหางโจวชูยูเป็นที่รู้จักในฐานะกวีวัยรุ่น เขาเริ่มต้นทำงานเป็นครูในเมืองหลินอัน (臨安) และต่อมาได้รับการเลื่อนตำแหน่งเป็นหัวหน้าเลขานุการ ของอาณาจักรโจว (周) แต่ในช่วงที่อาชีพการงานของเขารุ่งเรืองที่สุด เขาถูกพัวพันในข้อพิพาทระหว่างจักรพรรดิหงอู่กับจูซู่และถูกจำคุกในปี 1408

หลังจากได้รับการปล่อยตัวในปี 1425 เขาทำงานเป็นครูสอนพิเศษในราชสำนักของขุนนางอิงกั๋ว กง (英國公) เขาได้รับตำแหน่งกลับคืนเป็นข้าราชการ แต่ไม่นานเขาก็ลาออก และไม่เคยกลับเข้าสู่โลกของการเมืองอีกเลย ผลงานของเขาแม้จะให้ความบันเทิง แต่ก็มีนัยแฝงที่แสดงถึงความกังวลและความไม่พอใจที่เขามีต่อตระกูลจูและการเมืองของราชวงศ์หมิง

 ผลงาน 
 Records by the Trimmed Lamp (剪燈錄, Jiandeng Lu) : 40 เล่ม
 New Stories to Trim the Lamp By (剪燈新話, Jiandeng Xinhua) : 4 เล่ม
# ค่ายผู้ลี้ภัยอัชชาฏี
อัชชาฏี  มีอีกชื่อว่า ชาฏี หรือ บีชแคมป์  เป็นค่ายผู้ลี้ภัยปาเลสไตน์ในนครกาซา เขตผู้ว่าการกาซา ฉนวนกาซาตอนเหนือริมทะเลเมดิเตอร์เรเนียน

อัชชาฏีได้รับการสถาปนาใน ค.ศ. 1948 เมื่อชาวปาเลสไตน์ประมาณ 23,000 คนหนีหรือถูกขับไล่จากนครจาฟฟา, โลด และเบียร์ชีบา กับหมู่บ้านโดยรอบในช่วงสงครามอาหรับ-อิสราเอล ค.ศ. 1948 พื้นที่ทั้งหมดของค่ายนี้อยู่ที่ 520 ดูนัมBeach Camp United Nations Relief and Works Agency (UNRWA) 

สำนักงานสถิติกลางแห่งปาเลสไตน์รายงานว่า อัชชาฏีมีประชากรใน ค.ศ. 2017 ที่ 40,734 คน เมื่อเดือนกรกฎาคม ค.ศ. 2023 สำนักงานบรรเทาทุกข์และจัดหางานของสหประชาชาติ (UNRWA) รายงานผู้ลี้ภัยที่ 90,173 คน ค่ายนี้เป็นค่ายผู้ลี้ภัยในดินแดนปาเลสไตน์ที่ใหญ่เป็นอันดับ 3

ปัจจุบันค่ายนี้อยู่ภายใต้การควบคุมของกองกำลังป้องกันอิสราเอล

ประวัติ
อัชชาฏีได้รับการสถาปนาใน ค.ศ. 1948 เมื่อชาวปาเลสไตน์ประมาณ 23,000 คนที่หนีหรือถูกขับไล่โดยทหารอาสาไซออนิสต์จากนครจาฟฟา, โลด และเบียร์ชีบา กับหมู่บ้านโดยรอบในช่วงสงครามอาหรับ-อิสราเอล ค.ศ. 1948 ใน ค.ศ. 1971 ทางการอิสราเอลทำลายที่พักพิงกว่า 2,000 แห่งเพื่อขยายถนน ด้วยเหตุผลด้านความปลอดภัย ผู้ลี้ภัยประมาณ 8,000 คนถูกบังคับให้ออกจากค่ายไปยังโครงการบ้านจัดสรรที่ชัยค์ริฎวานในนครกาซาBadil  During the 1970s, the Israeli military administration destroyed thousands of refugee shelters in the occupied Gaza Strip under the guise of security. Large refugee camps were targeted in particular. Refugees were forcefully resettled in other areas of the occupied Gaza Strip, with a smaller number transferred to the occupied West Bank. In the occupied Gaza Strip, several housing projects were established for these refugees. Some of these projects today are referred to as camps. These include the Canada project (1972), the Shuqairi project (1973), the Brazil project (1973), the Sheikh Radwan project (1974), and the al-Amal project (1979).Palestine Israel Journal Refugee Resettlement: The Gaza Strip Experience by Norma MasriyehBadil   The Continuing Catastrophe --1967 and beyond

ใน ค.ศ. 2023 อัชชาฏีถูกโจมตีทางอากาศหลายครั้งในช่วงสงครามอิสราเอล–ฮะมาส จากนั้นในวันที่ 10 พฤศจิกายน เมื่ออิสรเาอลเข้ารุกรานฉนวนกาซา กองกำลังป้องกันอิสราเอลกล่าวว่าพวกเขาสังหารฝ่ายฮะมาสในพื้นที่อัชชาฏีประมาณ 150 คน ต่อมาเดือนพฤศจิกายนปีเดียวกัน กองกำลังป้องกันอิสราเอลเข้ายึดครองพื้นที่นี้ทั้งหมด
# ครูแชวอ
ครูแชวอ (, ;  "Crușuva") เป็นเมืองทางตะวันตกของประเทศมาซิโดเนียเหนือ ชื่อในภาษามาซิโดเนียหมายถึง 'สถานที่แห่งต้นแพร์' ถือเป็นเมืองที่สูงที่สุดของประเทศและหนึ่งในเมืองที่สูงที่สุดในบอลข่าน โดยตั้งอยู่ในความสูงเหนือระดับน้ำทะเล 1,350 เมตร (4,429 ฟุต)Information about Krusevo  on travel2macedonia.com.mk เมืองนี้เป็นเมืองหลักของเทศบาลครูแชวอ
# ซารีไนอา
ซารีไนอา (ซากา: ; ) หรือ ซารีนา เป็นราชินีแห่งหนึ่งในชนเผ่าซากา หรือดาฮาเอ ในศตวรรษที่ 7 ก่อน ค.ศ. ซึ่งกล่าวถึงโดยดิโอโดรุส ซิกูลุส นักเขียนชาวกรีก

พระนาม
พระนาม  เป็นรูปภาษาละตินจากพระนามในภาษากรีกว่า   ซึ่งเป็นรูปแผลงเป็นกรีกจากพระนามภาษาซากาว่า  หมายถึง "ผู้เป็นทอง"  เป็นพระนามแบบตัดคำจากศัพท์อิหร่านเก่าว่า  หมายถึง "ทอง" กับคำปัจจัย 

ความเป็นประวัติศาสตร์
Rüdiger Schmitt นักอิหร่านวิทยารายงานว่า ซารีไนอาเป็นบุคคลในตำนาน ส่วน Adrienne Mayor นักประวัติศาสตร์ เสนอแนะว่า พระนามเป็นบุคคลทางประวัติศาสตร์
# รัวร์
รัวร์ (;  , also Ruhrpott) ยังเรียกอีกอย่างว่า เขตรัวร์ บางครั้งเรียกว่า อำเภอรัวร์ หรือ หุบเขารัวร์ เป็นเขตเมืองแบบพหุศูนย์กลางในรัฐนอร์ทไรน์-เว็สท์ฟาเลิน ประเทศเยอรมนี ด้วยความหนาแน่นของประชากรประมาณ 2,800 คน/ตารางกิโลเมตร และประชากรมากกว่า 5 ล้านคน(ค.ศ. 2017) เป็นเขตเมืองที่ใหญ่ที่สุดในเยอรมนีและเป็นเขตเมืองที่สามของสหภาพยุโรป ประกอบไปด้วยเมืองใหญ่หลายเมืองที่มีแม่น้ำรัวร์อยู่ทางตอนใต้ แม่น้ำไรน์อยู่ทางตะวันตก และแม่น้ำลิพ์เพออยู่ทางตอนเหนือ ส่วนทางตะวันตกเฉียงใต้ มีอาณาเขตติดกับดินแดนแบร์กิสเชส ถือว่าเป็นส่วนหนึ่งของเขตมหานครแม่น้ำไรน์-รัวร์ที่มีประชากรมากกว่า 10 ล้านคน ซึ่งเป็นเมืองที่ใหญ่ที่สุดเป็นอันดับสามในยุโรปตะวันตก รองลงจากลอนดอนและปารีส

เมืองต่าง ๆ ในรูห์ จากตะวันตกไปตะวันออก ได้แก่ ดืสบวร์ค โอเบอร์เฮาเซิน บอตทรอป มืลไฮม์อันแดร์รัวร์ เอ็สเซิน เก็ลเซินเคียร์เชิน โบคุม แฮร์เนอ ฮาเกิน ดอร์ทมุนท์ ฮัมม์ และอำเภอเวเซิล เรคลิงเฮาเซิน อุนนา และเอเนเป-รูห์-ไครส์ เมืองที่มีประชากรมากที่สุดคือ  ดอร์ทมุนท์ (มีประชากรประมาณ 612,065 คน) เอ็สเซิน (ประมาณ 583,000 คน) และดืสบวร์ค (ประมาณ 497,000 คน)
# อ็องตอนี อามีราตี
อ็องตอนี อามีราตี (เกิดวันที่ 16 กรกฎาคม ค.ศ. 2003) เป็นนักกรีฑาชาวฝรั่งเศสที่เชี่ยวชาญในด้านกระโดดค้ำถ่อ เขาได้รับเหรียญทองในการแข่งขันกรีฑาชิงแชมป์โลก รุ่นอายุไม่เกิน 20 ปี เมื่อปี 2022

 อาชีพ 
ในเดือนมิถุนายน ค.ศ. 2021 เขาสร้างสถิติใหมในประเทศด้วยการกระโดดค้ำถ่อสูง 5.72 เมตรในการแข่งขันสำหรับผู้มีอายุไม่เกิน 20 ปีที่ซาล็อง-เดอ-พรอว็องส์ เดือนถัดมา เขาได้รับเหรียญทองในการแข่งขันยุโรปอายุไม่เกิน 20 ปีที่ทาลลินน์ด้วยการกระโดสูงถึง 5.64 เมตร

อามีราตีเข้ารอบในโอลิมปิกฤดูร้อน 2024 อย่างไรก็ตาม เขาไม่สามารถเข้าสู่รอบชิงชนะเลิศจากการกระโดดค้ำถ่อขาลงที่ไม่ประสบความสำเร็จ

 สถิติ 
+สถิติบุคคลเหตุการณ์สูงสถานที่วันที่กระโดดค้ำถ่อด้านนอก5.81 เมตรซังคท์เว็นเดิล31 สิงหาคม 2022ด้านใน5.45 เมตรน็องต์20 กุมภาพันธ์ 2022